55. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ – ΕΜΠΟΡΙΚΗΣ ΝΑΥΤΙΛΙΑΣ Αριθ. Μ.Φ. 2111.2/03/2001 της 24 Αυγ./26 Σεπτ. 2001 (ΦΕΚ  Β΄1248) Καθορισμός τρόπου είσπραξης και απόδοσης στο ΜΤΝ πόρου του όπως ορίζεται στον Ν. 2881/2001 άρθρο 14 πργ. (β) που υπολογίζεται σε ποσοστό 5% επί των προστίμων που βεβαιώνονται από τις Λιμενικές Αρχές και το ΥΕΝ. Έχοντας υπόψη: α) Τις διατάξεις του Ν. 5481/1932 (ΦΕΚ Α 430), όπως ισχύει σήμερα μετά την Κωδικοποίησή του με το Π.Δ. της 21/31/ΟΚΤ. 1932 (ΦΕΚ Α 387) "Περί Κωδικοποιήσεως Νόμων Περί Μετοχικού Ταμείου Πολεμικού Ναυτικού". β) Τις διατάξεις των άρθρων 44, 45 και 157 του Ν.Δ. 187/1973 με το οποίο κυρώθηκε ο Κώδικας Δημοσίου Ναυτικού Δικαίου (ΦΕΚ Α 261 ). γ) Τις διατάξεις του Ν.Δ. 356/1974 (ΦΕΚ Α 90) "περί Κώδικα Είσπραξης Δημοσίων Εσόδων" (ΚΕΔΕ). δ) Τις διατάξεις του Ν. 1558/1985 (ΦΕΚ Α 187) "Κυβέρνηση και Κυβερνητικά Όργανα".  ε) Τις διατάξεις του Π.Δ. 79/88 "Περιορισμός συναρμοδιότητας του Υπουργείου Εθνικής Οικονομίας κατά την Έκδοση Διοικητικών Πράξεων" (ΦΕΚ 36 Α). στ) Τις διατάξεις του Ν. 2362/95 (ΦΕΚ Α 247) "Περί Δημόσιου λογιστικού ελέγχου των δαπανών του Κράτους". ζ) Τις διατάξεις του άρθρου 6 πργ. 16 του Ν. 2399/96 (ΦΕΚ Α 90) "Υλοποίηση της Εισοδηματικής Πολιτικής έτους 1996 για μισθούς συντάξεις και άλλες διατάξεις", όπως τροποποιήθηκε με το άρθρο 2 πργ. 5 του Ν. 2575/98 (ΦΕΚ Α 23). η) Την αριθ. 20341/7-3-96 απόφαση του Υπουργού Εθνικής Άμυνας "Ανάθεση αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας" (ΦΕΚ Β 164).  θ) Την αριθ.1039386/441/Α0006/21.4.2000 απόφαση του Πρωθυπουργού και του Υπουργού Οικονομικών με την οποία αναθέτουν αρμοδιότητες του Υπουργού Οι-κονομικών στους Υφυπουργούς Οικονομικών (ΦΕΚ Β 571). ι) Τις αριθμ. 1113867/5661/0016/ΠΟΛ 1243/0610-98 και αριθμ. 1103135/ 8355-25/0016/ΠΟΛ 1276/8-10-97 εγκυκλίους Υπουργείου Οικονομικών / Δ/νση 16η (Είσπραξη Δημοσίων Εσόδων)/ Τμήμα ΕΒΕΤ. ια) Τις διατάξεις των άρθρων 11 και 14 πργ. Β (γ) του Ν. 2881/2001 (ΦΕΚ 16 Α/6.2.2001). ιβ) Την αριθμ. 2/43002/19.7.2001 απόφαση Υπουργού Οικονομικών.  ιγ) Ότι από τις διατάξεις της απόφασης αυτής, που δεν έχει αναδρομική ισχύ, δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Ανά τρίμηνο και εντός τριάντα ημερών από το τέλος κάθε τριμήνου η αρμόδια Διεύθυνση (24η Δ/νση Λογ. Δημοσίου) του Γενικού Λογιστηρίου του Κράτους με βάση τα στοιχεία είσπραξης που περιέρχονται σ'αυτήν θα αποδίδει στο Μετοχικό Ταμείο Ναυτικού (Μ.Τ.Ν.) τα ποσά που αναλογούν στο ποσοστό 5% επί του συνόλου των προστίμων των άρθρων 44, 45 και 157 του Ν.Δ. 187/1973 (ΦΕΚ Α 261), που επιβάλλονται από τις Λιμενικές Αρχές και εισπράττονται ως δημόσια έσοδα από τις αρμόδιες Δημόσιες Οικονομικές Υπηρεσίες (Δ.Ο.Υ.). Τα εν λόγω έσοδα θα εμφανίζονται στον Κρατικό Προϋπολογισμό υπό Κωδικό αριθμό εσόδου 3734 με κατονομασία "Πρόστιμα που επιβάλλονται από τις Λιμενικές Αρχές και το ΥΕΝ για παραβάσεις των άρθρων 44, 45 και 157 του ΝΔ 187/1973". 2.Το ποσοστό 5% αφορά στο σύνολο των εισπραχθέντων προστίμων και το Μ.Τ.Ν. συμμετέχει στην δαπάνη για την είσπραξη των εσόδων του από τις Δ.Ο.Υ. με παρακράτηση από τα αποδιδόμενα στο Μ.Τ.Ν. ποσά κατά το χρόνο της απόδοσής τους, ποσοστό είσπραξης όπως προβλέπεται από τις σχετικές διατάξεις του Π.Δ. 695/79 και της 2024387/2870/0022/5.4.90 απόφασης Υπουργού Οικονομικών που κυρώθηκε με το άρθρο 24 του Ν. 1884/1990 (ΦΕΚ 81Α/90).  3.Για την ως άνω απόδοση θα εκδίδεται χρηματικό ένταλμα από την Υπηρεσία Δημοσιονομικού Ελέγχου του ΥΕΝ σε βάρος των πιστώσεων του προϋπολογισμού του ως άνω Υπουργείου στον Κωδικό Αριθμό Εξόδου 3257 της Κατηγορίας Αποδόσεων σε Ταμεία Κοινωνικής Ασφάλισης. (Αντί για τη σελ. 632,19) Σελ. 632,19(α) Τεύχος      Σελ.      Μετοχικό Ταμείο Π.Ν. 37.Θ.α.55 4.Οι Λιμενικές Αρχές στο τέλος κάθε ημερολογιακού έτους, απολογιστικά, θα στέλνουν στο Μ.Τ.Ν. καταστάσεις με τις οποίες θα γίνεται γνωστό το ύψος των ως άνω προστίμων που έχουν επιβάλλει, κατά κατηγορία, καθώς και τα ποσά που έχουν καταβληθεί ή οφείλονται. 5.Οι Τραπεζικοί λογαριασμοί στους οποίους θα κατατίθενται τα υπέρ Μ.Τ.Ν. αναλογούντα ποσά, ο τύπος των αποδεικτικών κατάθεσης καθώς και τυχόν άλλες ειδικότερες λεπτομέρειες επί της διαδικασίας κατάθεσης και είσπραξης των ποσών θα καθορισθούν από το δικαιούχο Μ.Τ.Ν. Η παρούσα να δημοσιευθεί στην Εφημερίδα της Κυβέρνησης και η ισχύς της να αρχίζει από τη δημοσίευσή της. 